Վահագն Արարատյան

Վահագն Գեորգիի Արարատյան (), կոմպոզիտոր։ ՀԽՍՀ արվեստի վաստակավոր գործիչ (1960 թվական)։

Կենսագրություն 
Ավարտել է Թիֆլիսի կոնսերվատորիայի ջութակի (1916-1921 թվականներ Միքայել Վասիլևի դասարան), Օդեսայի կոնսերվատորիայի տեսական կոմպոզիցիայի (1938 թվական, Պավել Մոլչանովի, Ալեքսանդր Պավլենկոյի, Նիկոլայ Վիլինսկու դասարաններ) բաժինները։ 

1963 թվականից ապրել է Մոսկվայում։ 

Գրել է «Գագիկ» (1945 թվական), «Չարիկն ու Քաջարիկը» (1957 թվական), «Կարմիր գաթա», «Սեդրակի օրը» (երկուսն էլ՝ 1954 թվական) մանկական օպերաները, «Հարճը» (1947 թվական) բալետը, «Լենին» (1940 թվական) ռեքվիեմը՝ նվագախմբի, երգչախմբի և ձայնի, «Հայաստան», «Հոկտեմբեր» (երկուսն էլ՝ 1937 թվական), «Հայրենիք» (1946 թվական) սիմֆոնիաները՝ նվագախմբի, պիեսներ (1920–ից 1959 թվականը)՝ դաշնամուրի համար, «Շահնամե» (1938 թվական), «Հայաստանը Հայրենական պատերազմում» (1942 թվական), «Հարձակում» (1945 թվական) և այլ սիմֆոնիկ պոեմներ, «Հայկական կապրիչչո» (1938 թվական), «Առատություն» (1950 թվական) կանտատը, «Էլեգիա» (1948 թվականին, Կոմիտասի հիշատակին), ռոմանսներ, երգեր, խմբերգեր, մշակել է հայկական, ուկրաինական ժողովրդական և այլ երգեր։

Ծանոթագրություններ

Գրականություն 
 Ольховский А. Творчество советских композиторов Украины // Советская музыка. 1940. № 7. С. 6–15.
 Кузик В. Араратян Вааг Георгійович // Українська музична енциклопедія : в 5 т. Київ : Видавництво Інституту мистецтвознавства, фольклористики та етнології НАН України, 2006. Т. 1. С. 86.
 Петросян М. Араратян Вааґн // Шевченківська енциклопедія : в 6 т. / Гол. ред. М. Г. Жулинський. Київ : [б. в.], 2012. Т. 1. С. 244.

Արտաքին հղումներ 
Араратян, Ваагн Георгійович

Հայ կոմպոզիտորներ